ব্রেন্ডন মাভুতা

ব্রেন্ডন অ্যানেসু মাভুতা (ইংরেজি: Brandon Mavuta; জন্ম: ৪ মার্চ, ১৯৯৭) কাদোমা এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের শেষদিক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর জিম্বাবুয়ীয় ক্রিকেটে মিড ওয়েস্ট রাইনোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। ব্রেন্ডন মাভুতা ডানহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শী। ২০১৬ সাল থেকে ব্রেন্ডন মাভুতা’র প্রথম-শ্রেণীর খেলোয়াড়ী জীবন চলমান ছিল। জানুয়ারি, ২০১৬ সালে অনূর্ধ্ব-১৯ আইসিসি ক্রিকেট বিশ্বকাপে জিম্বাবুয়ে দলের সদস্যরূপে তাকে অন্তর্ভুক্ত করা হয়। ২ মার্চ, ২০১৬ তারিখে লোগান কাপের মাধ্যমে প্রথম-শ্রেণীর ক্রিকেটে অভিষেক ঘটে তার। বুলাওয়েতে অনুষ্ঠিত ঐ খেলায় মিড ওয়েস্ট রাইনোসের সদস্যরূপে মাতাবেলেল্যান্ড তুস্কার্সের মুখোমুখি হন তিনি। ৩০ সেপ্টেম্বর, ২০১৬ তারিখে আফ্রিকা টি২০ কাপ প্রতিযোগিতায় জিম্বাবুয়ে দলের সদস্যরূপে ইস্টার্ন প্রভিন্সের বিপক্ষে টুয়েন্টি২০ ক্রিকেটে প্রথম খেলেন। অটশুর্নে প্রথম সেমি-ফাইনালে অংশ নেন। ২০১৬-১৭ মৌসুমে আফগানিস্তান দল জিম্বাবুয়ে সফরে আসে। ৫ ফেব্রুয়ারি, ২০১৭ তারিখে হারারেতে জিম্বাবুয়ে এ-দলের সদস্যরূপে লিস্ট এ ক্রিকেটে অভিষিক্ত হন। সিরিজের পঞ্চম অনানুষ্ঠানিক ওডিআইয়ে আফগানিস্তান এ-দলের বিপক্ষে খেলেন তিনি। ২০১৭-১৮ মৌসুমের লোগান কাপ প্রতিযোগিতায় রাইজিং স্টার্সের শীর্ষস্থানীয় উইকেট শিকারীতে পরিণত হন। সাত খেলায় অংশ নিয়ে ২৭টি ডিসমিসাল ঘটিয়েছিলেন তিনি। এছাড়াও, একই মৌসুমের প্রো৫০ চ্যাম্পিয়নশীপে একই দলের সর্বোচ্চ উইকেট সংগ্রাহক হন। নয় খেলায় পনেরোটি ডিসমিসাল ঘটান তিনি। এ পর্যায়ে তিনি প্রতিযোগিতার চূড়ান্ত খেলায় ৮/৩৮ বোলিং পরিসংখ্যান গড়েন। ফলশ্রুতিতে, রাইজিং স্টার্সের প্রথম শিরোপা বিজয়ে প্রভূতঃ ভূমিকা রাখেন। অক্টোবর, ২০১৮ সালে এমজানসি সুপার লীগ টি২০ প্রতিযোগিতার প্রথম আসরে ডারবান হিটের পক্ষে খেলার জন্যে মনোনীত হন। সমগ্র খেলোয়াড়ী জীবনে দুইটিমাত্র টেস্ট, সাতটিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন ব্রেন্ডন মাভুতা। সবগুলো টেস্টই বাংলাদেশের বিপক্ষে খেলেছিলেন তিনি। ৩ নভেম্বর, ২০১৮ তারিখে সিলেটে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ১১ নভেম্বর, ২০১৮ তারিখে ঢাকায় একই দলের বিপক্ষে সর্বশেষ টেস্টে অংশ নেন তিনি। টেস্ট ক্রিকেটে অভিষেকের পূর্বেই জুলাই, ২০১৮ সালে জিম্বাবুয়ে পক্ষে আন্তর্জাতিক ক্রিকেটে অভিষেক হয় তার। ফেব্রুয়ারি, ২০১৭ সালে জিম্বাবুয়ে ক্রিকেট কর্তৃপক্ষ তাকে একাডেমি দলের সদস্যরূপে ঐ বছরের শেষদিকে ইংল্যান্ড সফরের জন্যে মনোনীত করে। জানুয়ারি, ২০১৮ সালে বাংলাদেশে অনুষ্ঠিত ত্রি-দেশীয় সিরিজে জিম্বাবুয়ের একদিনের দলে তাকে অন্তর্ভুক্ত করা হয়। কিন্তু, তাকে কোন খেলায় রাখা হয়নি। জুন, ২০১৮ সালে জিম্বাবুয়েতে অনুষ্ঠিতব্য ত্রি-দেশীয় সিরিজকে ঘিরে বোর্ড একাদশ দলের সদস্যরূপে প্রস্তুতিমূলক খেলায় অংশগ্রহণের জন্যে রাখা হয়। ঐ একই মাসের শেষদিকে ত্রি-দেশীয় সিরিজের জন্যে ২২ সদস্যবিশিষ্ট প্রাথমিক দলে রাখা হয়। ৬ জুলাই, ২০১৮ তারিখে হারারেতে অনুষ্ঠিত সিরিজের ষষ্ঠ খেলায় অস্ট্রেলিয়ার বিপক্ষে টি২০আইয়ে অভিষেক ঘটে তার। সেপ্টেম্বর, ২০১৮ সালে আফ্রিকা টি২০ কাপ প্রতিযোগিতায় জিম্বাবুয়ে দলের সদস্য হিসেবে তাকে দলে নেয়া হয়। একই মাসে তাকে আবারও জিম্বাবুয়ের একদিনের দলের সদস্য করা হয়। এবার তিনি ২০১৮-১৯ মৌসুমে দক্ষিণ আফ্রিকা গমনার্থে মনোনীত হন। ৩০ সেপ্টেম্বর, ২০১৮ তারিখে দক্ষিণ আফ্রিকার বিপক্ষে কিম্বার্লীতে অনুষ্ঠিত ওডিআইয়ে প্রথম খেলেন। একই মাসে তাকে বাংলাদেশ গমনার্থে টেস্ট দলের সদস্য করা হয়। ৩ নভেম্বর, ২০১৮ তারিখে সিলেটে অনুষ্ঠিত সিরিজের প্রথম টেস্টে তার অভিষেক হয়। দ্বিতীয় ইনিংসে তিনি ৪/২১ বোলিং পরিসংখ্যান গড়েছিলেন। "Brandon Mavuta"। ESPN Cricinfo। সংগ্রহের তারিখ ১৫ মার্চ ২০১৬।  "All 16 squads confirmed for ICC U19 Cricket World Cup 2016"। International Cricket Council। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৬।  "Logan Cup, Mid West Rhinos v Matabeleland Tuskers at Bulawayo, Mar 2-5, 2016"। ESPN Cricinfo। সংগ্রহের তারিখ ১৫ মার্চ ২০১৬।  "Africa T20 Cup, 1st Semi-Final: Zimbabwe v Eastern Province at Oudtshoorn, Sep 30, 2016"। ESPN Cricinfo। সংগ্রহের তারিখ ৩০ সেপ্টেম্বর ২০১৬।  "Afghanistan A tour of Zimbabwe, 5th unofficial ODI: Zimbabwe A v Afghanistan A at Harare, Feb 5, 2017"। ESPN Cricinfo। সংগ্রহের তারিখ ৫ ফেব্রুয়ারি ২০১৭।  "Logan Cup, 2017/18, Rising Stars: Batting and bowling averages"। ESPN Cricinfo। সংগ্রহের তারিখ ১৬ মে ২০১৮।  "Pro50 Championship, 2017/18 - Rising Stars: Batting and bowling averages"। ESPN Cricinfo। সংগ্রহের তারিখ ২ জুন ২০১৮।  "Final, Pro50 Championship at Harare, Jun 2 2018"। ESPN Cricinfo। সংগ্রহের তারিখ ২ জুন ২০১৮।  "Rising Stars topple Mountaineers to clinch Pro50 Championship"। 3-Mob। ২ জুন ২০১৮। সংগ্রহের তারিখ ২ জুন ২০১৮।  "Mzansi Super League - full squad lists"। Sport24। ২৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৮।  "Mzansi Super League Player Draft: The story so far"। Independent Online। সংগ্রহের তারিখ ১৭ অক্টোবর ২০১৮।  "ZC announces 16-member Academy squad for England tour"। ESPN Cricinfo। সংগ্রহের তারিখ ১৭ ফেব্রুয়ারি ২০১৭।  "Uncapped Mavuta and Murray in Zimbabwe ODI squad"। ESPN Cricinfo। সংগ্রহের তারিখ ৭ জানুয়ারি ২০১৮।  "Graeme Cremer, Sikandar Raza left out of T20 practice matches"। ESPN Cricinfo। সংগ্রহের তারিখ ৮ জুন ২০১৮।  "Raza, Taylor absent from Zimbabwe T20I squad"। ESPN Cricinfo। সংগ্রহের তারিখ ২০ জুন ২০১৮।  "6th match, Zimbabwe Twenty20 Tri-Series at Harare, Jul 6 2018"। ESPN Cricinfo। সংগ্রহের তারিখ ৬ জুলাই ২০১৮।  "Musakanda to captain Zimbabwe Select in Africa T20 Cup"। Cricket South Africa। ৩ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৮।  "Brendan Taylor, Sean Williams return as Zimbabwe name squads for South Africa, Bangladesh tours"। International Cricket Council। সংগ্রহের তারিখ ১৩ সেপ্টেম্বর ২০১৮।  "1st ODI, Zimbabwe tour of South Africa at Kimberley, Sep 30 2018"। ESPN Cricinfo। সংগ্রহের তারিখ ৩০ সেপ্টেম্বর ২০১৮।  "1st Test, Zimbabwe tour of Bangladesh at Sylhet, Nov 3-7 2018"। ESPN Cricinfo। সংগ্রহের তারিখ ২৬ অক্টোবর ২০১৮।  গেভিন রেনি অ্যালেস্টার মেয়ারগিদি জিম্বাবুয়ীয় টেস্ট ক্রিকেটারদের তালিকা জিম্বাবুয়ে জাতীয় অনূর্ধ্ব-১৯ ক্রিকেট দল প্রথম-শ্রেণীর ক্রিকেট দলসমূহের বর্তমান তালিকা একদিনের আন্তর্জাতিক ক্রিকেটে হ্যাট্রিকের তালিকা জিম্বাবুয়ীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ব্রেন্ডন মাভুতা (ইংরেজি) ক্রিকেটআর্কাইভে ব্রেন্ডন মাভুতা (সদস্যতা প্রয়োজনীয়) (ইংরেজি)